Deutsch:
150.410
Verordnung über die Wahl des Grossen Rates
(Grossratswahlverordnung; GRWV)
Vom 21.09.2021 (Stand 01.10.2021)
Gestützt auf Art. 45 Abs. 1 der Kantonsverfassung
[1]
von der Regierung erlassen am 21. September 2021

Rumantsch:
150.410
Ordinaziun davart l'elecziun dal Cussegl grond
(OECG)
dals 21-09-2021 (versiun dals 01-10-2021)
Sa basond sin l'art. 45 al. 1 da la Constituziun chantunala
[1]
relaschada da la Regenza ils 21 da settember 2021

Italiano:
150.410
Ordinanza sull'elezione del Gran Consiglio
(OEGC)
del 21.09.2021 (stato 01.10.2021)
emanata dal Governo il 21 settembre 2021
visto l'art. 45 cpv. 1 della Costituzione cantonale
[1]

Deutsch:
1.
Allgemeines

Rumantsch:
1.
Chaussas generalas

Italiano:
1.
Disposizioni generali

Deutsch:
Art. 1 Leitung und Aufsicht
1
Die Gesamtleitung und die Beaufsichtigung der Grossratswahlen obliegen der Standeskanzlei.
2
Sie erlässt insbesondere die für die Durchführung der Wahlen erforderlichen Weisungen gegenüber den Regionen und Gemeinden.

Rumantsch:
Art. 1 Direcziun e surveglianza
1
La direcziun generala e la surveglianza da las elecziuns dal Cussegl grond èn chaussa da la Chanzlia chantunala.
2
Ella decretescha en spezial las directivas necessarias che valan per las regiuns e per las vischnancas per realisar las elecziuns.

Italiano:
Art. 1 Direzione e vigilanza
1
La direzione generale e la sorveglianza sulle elezioni del Gran Consiglio competono alla Cancelleria dello Stato.
2
Essa emana in particolare le istruzioni necessarie per lo svolgimento delle elezioni a destinazione delle regioni e dei comuni.

Deutsch:
Art. 2 Hilfskräfte
1
Für den Rücktransport des Wahlmaterials von den Gemeinden zur Standeskanzlei nach der Wahl kann die Standeskanzlei die Dienste der Kantonspolizei beanspruchen.

Rumantsch:
Art. 2 Forzas auxiliaras
1
Per transportar il material electoral davent da las vischnancas enavos a la Chanzlia chantunala suenter las elecziuns po la Chanzlia chantunala far diever dals servetschs da la Polizia chantunala.

Italiano:
Art. 2 Ausiliari
1
La Cancelleria dello Stato può avvalersi dei servizi della Polizia cantonale per trasportare il materiale elettorale dai comuni alla Cancelleria dello Stato dopo l'elezione.

Deutsch:
Art. 3 Regionen
1
Die Regionen führen für die zugehörigen Wahlkreise die ihnen in Zusammenhang mit der Einreichung und Bereinigung der Wahlvorschläge übertragenen Aufgaben aus.

Rumantsch:
Art. 3 Regiuns
1
Per ils circuls electorals appartegnents adempleschan las regiuns las incumbensas che las èn vegnidas delegadas en connex cun l'inoltraziun e cun la rectificaziun da las propostas electoralas.

Italiano:
Art. 3 Regioni
1
Le regioni svolgono i compiti loro delegati in relazione alla presentazione e alla rettifica delle proposte di candidatura per i circondari elettorali sul loro territorio.

Deutsch:
Art. 4 Gemeinden
1
Die Gemeinden führen die ihnen in Zusammenhang mit der Zustellung des Wahlmaterials an die Wahlberechtigten, der Ermittlung und Übermittlung des Gemeindeergebnisses sowie der Rücksendung des Protokolls und der Wahlzettel an die Standeskanzlei übertragenen Aufgaben aus.

Rumantsch:
Art. 4 Vischnancas
1
Las vischnancas adempleschan las incumbensas che las èn vegnidas delegadas en connex cun la consegna dal material electoral a las persunas cun dretg d'eleger, cun l'eruida e cun la transmissiun dals resultats communals sco er cun la respediziun dal protocol e dals cedels electorals a la Chanzlia chantunala.

Italiano:
Art. 4 Comuni
1
I comuni svolgono i compiti loro delegati in relazione all'invio del materiale elettorale agli elettori, alla determinazione e alla trasmissione del risultato comunale nonché alla restituzione del protocollo e delle schede elettorali alla Cancelleria dello Stato.

Deutsch:
Art. 5 EDV-Einsatz
1
Die Gemeinden und die Standeskanzlei ermitteln die Wahlergebnisse unter Verwendung des vom Kanton den Gemeinden unentgeltlich zur Verfügung gestellten EDV-Programms.
2
Der Kanton stellt den Parteien und Gruppierungen für die elektronische Erfassung der Wahlvorschläge unentgeltlich ein EDV-Programm zur Verfügung. Die Einreichung der Wahlvorschläge hat in Papierform zu erfolgen.
3
Die Standeskanzlei erlässt die notwendigen Anleitungen für die Regionen, Gemeinden und Parteien oder Gruppierungen.

Rumantsch:
Art. 5 Applicaziun da la EED
1
Las vischnancas e la Chanzlia chantunala erueschan ils resultats da las elecziuns applitgond il program dad EED ch'il chantun metta a disposiziun gratuitamain a las vischnancas.
2
Il chantun metta a disposiziun a las partidas ed a las gruppaziuns gratuitamain in program dad EED per l'endataziun electronica da las propostas electoralas. Las propostas electoralas ston vegnir inoltradas sin palpiri.
3
La Chanzlia chantunala decretescha las instrucziuns necessarias per las regiuns, per las vischnancas e per las partidas u gruppaziuns.

Italiano:
Art. 5 Utilizzo di strumenti informatici
1
I comuni e la Cancelleria dello Stato determinano i risultati delle elezioni utilizzando il programma informatico che il Cantone mette gratuitamente a disposizione dei comuni.
2
Il Cantone mette gratuitamente a disposizione dei partiti e dei gruppi un programma informatico per la registrazione elettronica delle proposte di candidatura. Le proposte di candidatura devono essere presentate in forma cartacea.
3
La Cancelleria dello Stato emana le istruzioni necessarie per le regioni, i comuni e i partiti o gruppi.

Deutsch:
Art. 6 Kosten
1
Kanton, Regionen und Gemeinden tragen die ihnen aufgrund des Wahlverfahrens anfallenden Personal- und Sachkosten.

Rumantsch:
Art. 6 Custs
1
Il chantun, las regiuns e las vischnancas surpiglian ils custs da persunal ed ils custs materials che als resultan en connex cun la procedura electorala.

Italiano:
Art. 6 Spese
1
Il Cantone, le regioni e i comuni si fanno carico delle spese per il personale e per il materiale loro risultanti in relazione alla procedura di elezione.

Deutsch:
Art. 7 Losentscheid
1
Die gemäss Gesetz vorgesehenen Ziehungen des Loses obliegen der Kanzleidirektorin oder dem Kanzleidirektor, im Verhinderungsfall der Stellvertreterin oder dem Stellvertreter.
2
Die nichtöffentlichen Losziehungen erfolgen unter notarieller Aufsicht.

Rumantsch:
Art. 7 Decisiun tras la sort
1
En ils cas previs tenor lescha vegn la sort tratga da la chanceliera chantunala u dal chancelier chantunal, en cas d'impediment da la substituta u dal substitut.
2
En ils cas betg publics vegn la sort tratga sut surveglianza notariala.

Italiano:
Art. 7 Sorteggio
1
I sorteggi previsti dalla legge competono al Cancelliere, in caso di impedimento al suo vice.
2
I sorteggi non pubblici vengono effettuati sotto la supervisione di un notaio.

Deutsch:
2.
Vorbereitung der Wahlen

Rumantsch:
2.
Preparaziun da las elecziuns

Italiano:
2.
Preparazione delle elezioni

Deutsch:
2.1.
Wahlvorschläge

Rumantsch:
2.1.
Propostas electoralas

Italiano:
2.1.
Proposte di candidatura

Deutsch:
Art. 8 Kurzbezeichnung Wahlvorschlag
1
Zu jedem Wahlvorschlag ist neben der Bezeichnung auch eine Kurzbezeichnung (maximal 12 Zeichen) anzugeben, die seitens der Behörden bei amtlichen Publikationen verwendet werden kann.

Rumantsch:
Art. 8 Designaziun curta da las propostas electoralas
1
Per mintga proposta electorala sto vegnir inditgada – ultra da la designaziun – er ina designaziun curta (da maximalmain 12 segns) che po vegnir duvrada da las autoritads en cas da publicaziuns uffizialas.

Italiano:
Art. 8 Abbreviazione della proposta di candidatura
1
Per ogni proposta di candidatura, oltre alla denominazione deve essere indicata anche un'abbreviazione (al massimo 12 caratteri) che può essere utilizzata dalle autorità per pubblicazioni ufficiali.

Deutsch:
Art. 9 Wahlfähigkeitsausweis für Kandidierende
1
Mit dem Wahlvorschlag ist für jede kandidierende Person ein von deren Wohnsitzgemeinde (politischer Wohnsitz) ausgestellter Wahlfähigkeitsausweis einzureichen.
2
Kandidierende, welche im Zeitpunkt der Einreichung des Wahlvorschlags Mitglieder des Grossen Rates sind, müssen keinen Wahlfähigkeitsausweis beibringen.

Rumantsch:
Art. 9 Attest d'elegibladad per las candidatas ed ils candidats
1
Ensemen cun la proposta electorala sto vegnir inoltrà per mintga candidata e candidat in attest d'elegibladad che vegn emess da sia vischnanca da domicil (dal domicil politic).
2
Candidatas e candidats ch'èn commembras e commembers dal Cussegl grond il mument che la proposta electorala vegn inoltrada, na ston betg inoltrar in attest d'elegibladad.

Italiano:
Art. 9 Certificato di eleggibilità per i candidati
1
Insieme alla proposta di candidatura, per ogni candidato deve essere inoltrato un certificato di eleggibilità rilasciato dal comune di domicilio (domicilio politico).
2
I candidati che al momento della presentazione della proposta di candidatura sono membri del Gran Consiglio non sono tenuti a presentare un certificato di eleggibilità.

Deutsch:
Art. 10 Stimmrechtsbescheinigung für Unterzeichnende
1
Mit dem Wahlvorschlag ist für jede unterzeichnende Person eine Stimmrechtsbescheinigung der jeweiligen Wohnsitzgemeinde (politischer Wohnsitz) einzureichen.

Rumantsch:
Art. 10 Attestaziun dal dretg da votar per las sutsegnadras ed ils sutsegnaders
1
Ensemen cun la proposta electorala sto vegnir inoltrada per mintga sutsegnadra e sutsegnader in'attestaziun dal dretg da votar che vegn emessa da sia vischnanca da domicil (dal domicil politic).

Italiano:
Art. 10 Attestazione del diritto di voto per i firmatari
1
Insieme alla proposta di candidatura, per ogni firmatario deve essere inoltrata un'attestazione del diritto di voto rilasciata dal comune di domicilio (domicilio politico).

Deutsch:
Art. 11 Wahlfähigkeitsausweis, Stimmrechtsbescheinigung
1
Die Gemeinden haben Wahlfähigkeitsausweise und Stimmrechtsbescheinigungen unentgeltlich auszustellen.

Rumantsch:
Art. 11 Attest d'elegibladad, attestaziun dal dretg da votar
1
Las vischnancas ston emetter gratuitamain ils attests d'elegibladad e las attestaziuns dal dretg da votar.

Italiano:
Art. 11 Certificato di eleggibilità, attestazione del diritto di voto
1
I comuni devono rilasciare gratuitamente i certificati di eleggibilità e le attestazioni del diritto di voto.

Deutsch:
Art. 12 Vertretung Wahlvorschlag
1
Als Vertretung des Wahlvorschlags können auch Kandidierende oder die präsidierenden oder geschäftsführenden Personen einer Partei oder Gruppierung fungieren.
2
Eine Person kann die Vertretung mehrerer Wahlvorschläge übernehmen.
3
Die Vertretung der Wahlvorschläge ist berechtigt und verpflichtet, im Namen der Unterzeichnenden die zur Beseitigung von Anständen erforderlichen Erklärungen rechtsverbindlich abzugeben.

Rumantsch:
Art. 12 Represchentanza da la proposta electorala
1
La represchentanza da la proposta electorala po vegnir surpigliada er da candidatas e candidats ubain da las persunas che presidieschan ina partida u ina gruppaziun u che mainan las fatschentas d'ina tala.
2
Ina persuna po surpigliar la represchentanza da pliras propostas electoralas.
3
La represchentanza da las propostas electoralas ha il dretg e l'obligaziun da far – en num da las sutsegnadras e dals sutsegnaders ed en moda giuridicamain lianta – las decleraziuns necessarias per eliminar differenzas.

Italiano:
Art. 12 Rappresentante della proposta di candidatura
1
Possono fungono da rappresentante della proposta di candidatura anche i candidati oppure i presidenti o i segretari di un partito o di un gruppo.
2
Una persona può fungere da rappresentante di diverse proposte di candidatura.
3
Il rappresentante della proposta di candidatura ha il diritto e il dovere di fare validamente in nome dei firmatari le dichiarazioni necessarie a togliere le difficoltà che potessero sorgere.

Deutsch:
Art. 13 Einreichung Wahlvorschlag
1
Wahlvorschläge müssen bis spätestens am zwölftletzten Montag vor dem Wahltag, 12.00 Uhr, bei dem für den Wahlkreis zuständigen Regionalausschuss eintreffen.

Rumantsch:
Art. 13 Inoltraziun da las propostas electoralas
1
Las propostas electoralas ston arrivar tar la cumissiun regiunala cumpetenta per il circul electoral fin il pli tard il 12avel glindesdi avant il di d'elecziun, a las 12.00.

Italiano:
Art. 13 Presentazione della proposta di candidatura
1
Le proposte di candidatura devono pervenire al comitato regionale competente per il circondario elettorale entro le ore 12.00 del dodicesimo lunedì precedente il giorno dell'elezione.

Deutsch:
Art. 14 Bereinigung Wahlvorschlag
1
Hat eine Person mehr als einen Wahlvorschlag unterzeichnet, wird ihr Name auf allen betroffenen Wahlvorschlägen gestrichen.

Rumantsch:
Art. 14 Rectificaziun da las propostas electoralas
1
Sch'ina persuna ha suttascrit dapli ch'ina proposta electorala, vegn ses num stritgà sin tut las propostas electoralas pertutgadas.

Italiano:
Art. 14 Rettifica della proposta di candidatura
1
Se una persona ha firmato più di una proposta di candidatura, il suo nome viene stralciato su tutte le proposte di candidatura interessate.

Deutsch:
Art. 15 Übermittlung Listen
1
Der zuständige Regionalausschuss übermittelt die bereinigten Listen bis spätestens am elftletzten Mittwoch vor dem Wahltag, 12.00 Uhr, elektronisch und in Papierform der Standeskanzlei.

Rumantsch:
Art. 15 Transmissiun da las glistas
1
La cumissiun regiunala cumpetenta transmetta las glistas rectifitgadas fin il pli tard la 11avla mesemna avant il di d'elecziun, a las 12.00, sin via electronica e sin palpiri a la Chanzlia chantunala.

Italiano:
Art. 15 Trasmissione delle liste
1
Il comitato regionale competente trasmette le liste rettificate in forma elettronica e cartacea entro le ore 12.00 dell'undicesimo mercoledì precedente il giorno dell'elezione alla Cancelleria dello Stato.

Deutsch:
2.2.
Wahlzettel

Rumantsch:
2.2.
Cedels electorals

Italiano:
2.2.
Schede elettorali

Deutsch:
Art. 16 Ausgestaltung
1
Die Standeskanzlei lässt die Wahlzettel auf Papier der gleichen Farbe und Grösse sowie dreisprachig in den kantonalen Amtssprachen drucken.
2
Die Standeskanzlei legt das weitere Layout der Wahlzettel fest. Sie kann insbesondere Vorgaben zum Umfang der Angaben zu den Kandidierenden machen.
3
Sie stellt den Gemeinden ein alphabetisches Verzeichnis der Kandidierenden des jeweiligen Wahlkreises zur Verfügung.

Rumantsch:
Art. 16 Concepziun
1
La Chanzlia chantunala lascha stampar ils cedels electorals trilings sin palpiri da la medema colur e da la medema grondezza en las linguas uffizialas chantunalas.
2
La Chanzlia chantunala fixescha l'ulteriur layout dals cedels electorals. En spezial po ella far prescripziuns davart la dimensiun da las indicaziuns davart las candidatas ed ils candidats.
3
Ella metta a disposiziun a las vischnancas ina glista alfabetica da las candidatas e dals candidats dal circul electoral respectiv.

Italiano:
Art. 16 Aspetto
1
La Cancelleria dello Stato provvede affinché le schede elettorali vengano stampate su carta dello stesso colore e della stessa dimensione nonché in forma trilingue nelle lingue ufficiali cantonali.
2
La Cancelleria dello Stato stabilisce l'ulteriore layout delle schede elettorali. Essa può in particolare formulare direttive concernenti l'entità delle informazioni relative ai candidati.
3
Essa mette a disposizione dei comuni un elenco alfabetico dei candidati del corrispondente circondario elettorale.

Deutsch:
3.
Ermittlung und Mitteilung der Gemeindeergebnisse

Rumantsch:
3.
Eruida e communicaziun dals resultats communals

Italiano:
3.
Determinazione e comunicazione dei risultati comunali

Deutsch:
Art. 17 Amtliche Streichungen oder Änderungen
1
Die bei der Zähl- und Kontrollarbeit in den Gemeinden vorgenommenen Streichungen oder Änderungen müssen dem Vorstand des Wahlbüros zur Prüfung vorgelegt werden.
2
Die Streichungen oder Änderungen sind mit Rotstift auszuführen. Zur Kennzeichnung ist das Kürzel "WB" (Wahlbüro) beizufügen.

Rumantsch:
Art. 17 Stritgadas u midadas uffizialas
1
Las stritgadas u las midadas che vegnan fatgas en las vischnancas en il rom da la lavur da dumbraziun e da controlla, ston vegnir suttamessas a la suprastanza dal biro electoral per l'examinaziun.
2
Las stritgadas u las midadas ston vegnir fatgas cun colur cotschna. Plinavant ston ellas vegnir marcadas cun l'abreviaziun "BE" (biro electoral).

Italiano:
Art. 17 Stralci o modifiche ufficiali
1
Gli stralci o le modifiche effettuati nei comuni durante i lavori di conteggio e di controllo devono essere presentati per verifica alla presidenza dell'Ufficio elettorale.
2
Gli stralci o le modifiche devono essere effettuati in rosso. Quale contrassegno deve essere aggiunta la sigla "UE" (ufficio elettorale).

Deutsch:
Art. 18 Mitteilung
1
Die Wahlergebnisse sind der Standeskanzlei am Wahltag bis spätestens 17.00 Uhr zu melden.

Rumantsch:
Art. 18 Communicaziun
1
Ils resultats da las elecziuns ston vegnir communitgads il di d'elecziun a la Chanzlia chantunala fin il pli tard las 17.00.

Italiano:
Art. 18 Comunicazione
1
I risultati dell'elezione devono essere comunicati alla Cancelleria dello Stato entro le ore 17.00 del giorno dell'elezione.

Deutsch:
Art. 19 Zustellung Wahlmaterial und Protokolle
1
Nach erfolgter Meldung der Ergebnisse stellen die Gemeinden die Wahlzettel und die Wahlprotokolle der Standeskanzlei gemäss besonderer Weisung zu oder halten diese für den Abholdienst bereit.

Rumantsch:
Art. 19 Consegna dal material electoral e dals protocols
1
Suenter ch'ils resultats èn vegnids annunziads, tramettan las vischnancas ils cedels electorals ed ils protocols electorals a la Chanzlia chantunala tenor l'instrucziun separada u preparan quest material per il servetsch da rimnada.

Italiano:
Art. 19 Invio del materiale di voto e dei protocolli
1
Dopo aver comunicato i risultati, i comuni inviano le schede elettorali e i protocolli elettorali alla Cancelleria dello Stato secondo istruzioni particolari o li tengono a disposizione per il servizio di ritiro.

Deutsch:
4.
Stellvertreterinnen und Stellvertreter

Rumantsch:
4.
Suppleantas e suppleants

Italiano:
4.
Supplenti

Deutsch:
Art. 20 Verzeichnis
1
Die Standeskanzlei führt ein öffentlich zugängliches Verzeichnis der Grossratsstellvertreterinnen und -stellvertreter.
2
Die Regionen melden für ihre Wahlkreise allfällige dauerhafte Mutationen bei den Grossratsstellvertreterinnen und -stellvertretern zeitnah der Standeskanzlei.

Rumantsch:
Art. 20 Glista
1
La Chanzlia chantunala maina ina glista da las suppleantas e dals suppleants dal Cussegl grond; questa glista è accessibla a la publicitad.
2
Per lur circuls electorals annunzian las regiuns a temp eventualas mutaziuns duraivlas da las suppleantas e dals suppleants dal Cussegl grond a la Chanzlia chantunala.

Italiano:
Art. 20 Elenco
1
La Cancelleria dello Stato tiene un elenco accessibile al pubblico dei supplenti in Gran Consiglio.
2
Le regioni comunicano in tempi rapidi alla Cancelleria dello Stato eventuali cambiamenti duraturi riguardo ai supplenti in Gran Consiglio per i loro circondari elettorali.

Deutsch:
2021-033

Rumantsch:
2021-033

Italiano:
2021-033

Deutsch:
[1]
BR
110.100

Rumantsch:
[1]
DG
110.100

Italiano:
[1]
CSC
110.100